**Dječji vrtić CVRČAK Knin**

**Jelenina 3**

**OIB: 84605892507**

**Klasa: 003-06-01/18-06/79**

**Urbroj: 2182/10-13/06-18-01**

**Knin, 27. rujna 2018. godine**

**ZAPISNIK S 23. (ŽURNE) SJEDNICE ŠESTOG SAZIVA**

**UPRAVNOG VIJEĆA DJEČJEG VRTIĆA CVRČAK KNIN,**

**ODRŽANE**

**27.09. 2018., S POČETKOM U 15:15h**

**U PROSTORIJAMA UPRAVE**

**Nazočni:**

1. Tanja Vujasinović, član Upravnog vijeća ispred Osnivača
2. Jasna Brečić, član Upravnog vijeća ispred Osnivača
3. Daliborka Šego, član Upravnog vijeća ispred Osnivača
4. Marija Anić Matić, član Upravnog vijeća iz reda roditelja-korisnika usluga
5. Mara Barić, ravnateljica
6. Ivana Krvavica Brčina, zapisničar

Predsjednica pozdravlja, otvara sjednicu u 15:15h i utvrđuje da nije nazočna gđa. Željka Uzun koja se prethodno ispričala.

Predlaže dnevni red:

1. Usvajanje zapisnika s 22. sjednice šestog saziva Upravnog vijeća Dječjeg vrtića CVRČAK Knin
2. Razmatranje i donošenje Godišnjeg plana i programa rada za 2018./2019. godinu
3. Razmatranje i donošenje Kurikuluma za 2018./2019. godinu
4. Raspisivanje javnog natječaja za stručno osposobljavanje bez zasnivanja radnog odnosa na radnom mjestu odgojitelja – 1 izvršitelj, na određeno, godinu dana od dana sklapanja ugovora
5. Razno

Jednoglasno je usvojen dnevni red.

**Ad. 1.**

Jednoglasno je usvojen zapisnik s 22. sjednice Upravnog vijeća Dječjeg vrtića CVRČAK Knin.

**Ad.2.**

Ravnateljica obrazlaže Godišnji plan i program za 2018./2019. po segmentima; ustrojstvo rada, materijalni uvjeti rada, njega i skrb za tjelesni razvoj djece i briga za njihovo zdravlje, odgojno-obrazovni rad, naobrazba i stručno usavršavanje, suradnja s roditeljima, suradnja s društvenim čimbenicima, plan i program pedagoginje i plan i program ravnateljice.

Nakon izlaganja predsjednica otvara raspravu.

Gđa. Brečić navodi kako smatra da se naziv novog područnog objekta (Radost) može navesti u planu i programu tek nakon što se uvede kao izmjena i dopuna u aktima vrtića (Pravilnik o unutarnjem ustrojstvu i sl.)

Gđa. Brečić ukazuje na gramatičke greške koje je uočila u Godišnjem planu i programu i to na stranici 9, 10, 11, stranici 39 ( PP Knin, a ne P.P. Knin kao što je u tekstu), stranici 44 naziv Osnovna škola dr. Franje Tuđmana (bez navodnih znakova kao što je u tekstu), stranici 44 – dodatak „mediji na nivou Grada“ ili napisati poimenice sva 3 medija, stranici 46 naziv „područnog objekta Radost“ u naziv „novi objekt“,…

Gđa. Marija Anić Matić postavlja upit vezan uz materijalne uvjete za Područne objekte odnosno za vanjsko uređenje Područnih objekta.

Ravnateljica odgovara da se konzultirala s Osnivačem i da je dogovoreno da će se dvorišta nasuti i da će se staviti antistresne ploče.

Gđa. Marija Anić Matić postavlja upit planira li se vjerski program jer je nekad bio planiran?

Ravnateljica odgovara da se nitko od odgojitelja nije javio da bi ga napisao.

S navedenim izmjenama i dopunama, jednoglasno je usvojen Godišnji plan i program rada za 2018./2019. godinu.

**Ad.3.**

Ravnateljica obrazlaže Kurikulum.

Članovi su se složili da se naziv područnog objekta Radost izmijeni u naziv novi područni objekt dok se naziv Radost ne unese u druge akte vrtića kao što su Pravilnik o unutarnjem ustrojstvu rada i načinu rada i dr.

Predsjednica pohvaljuje napisani Kurikulum.

Gđa. Brečić ukazuje na pravopisne greške u Kurikulumu;

D.V. kao skraćenica bi se trebala pisati DV, u poglavlju kod zajednice učenja nakon navedenih godina potrebno je staviti točke (2018./19.), riječ stoljeće u tekstu treba imati malo početno slovo, ne veliko kako je navedeno u tekstu i dr.

S navedenim izmjenama i dopunama, jednoglasno je usvojen Kurikulum za 2018./19. godinu

**Ad.4.**

Jednoglasno je donesena Odluka o raspisivanju natječaja za stručno osposobljavanje bez zasnivanja radnog odnosa na radnom mjestu odgojitelja – 1 izvršitelj, na određeno, godinu dana od dana sklapanja ugovora.

**Ad. 5.**

Gđa. Brečić postavlja upit u kojoj fazi su radovi na novom objektu?

Ravnateljica odgovara da se stavlja boja na fasadu i da će se ubrzo početi raditi na podovima te da bi sve trebalo biti gotovo do 12. mjeseca.

Predsjednica postavlja upit koliko će djece ostati na čekanju nakon upisivanja u skupine koje će biti u novom područnom objektu?

Ravnateljica odgovara da će se razgovarati s roditeljima i da će se pokušati napraviti raspored da se upiše što više djece.

Sjednica zaključena u 16:15 h

**Zapisničar Predsjednica**

**Ivana Krvavica Brčina Tanja Vujasinović**

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**